340 Sermo

Secundum Philosophum, primo *Politice*, cum quadam animalia habeant vocem, homo supra cetera habet sermonem. Vnde et sermo ethice dicitur quasi serens mentem, secundum illud *Ethice*. Ac cum sermo dicitur quia inter vtrumque seritur. Vnde Christus dixit Judeis, Joan 8[:37]: *Sermo meus non capit in vobis*. Sic semen iactum in terra mala uel super petram non capit radicem, nec profectum. Sic nec sermo Dei in malis, Chrisostomus, Homilia 8, *Super Mattheum*, sermo hominis in auribus sonat, sed sermo Dei cum sit vnius in cordibus operatur, sicut semen fecundus si in terra bona recipiatur. Que autem sit terra bona et apta ad recipiendum docet Christus, Joan. 14[:23]: *Si quis diligit me, sermonem meum servabit*. Vnde Bernardus, non potest capere ignitum eloquium pectus frigidum. Quomodo Grecum non intelligit qui Grecum non nouit, sic lingua amoris ei qui non amat, barbara est. Ideo dixit Christus, Joan. 15[:3]: *Jam mundi estis propter sermonem quem locutus sum vobis*.

¶ Item, /f. 105va/ aliquando contingit quod cinis per quem primo transit lixiuium non mundatur sed magis fedatur. Alia autem postmodum per illum mundantur. Eius causa est quia pannus ille repletus cineribus non ponitur propter mundiciam, sed propter colacionem. Sic spiritualiter sermo Christi transit primo per vires ecclesiasticos deinde ad laicos. Sed primi quandoque sunt pleni pulueribus peccatorum, vbi laici purgantur et lauantur. Ideo dixit Christus, [Joan. 13:10]: *Vos mundi estis, sed non omnes*. Vnde dicit Hieronimus, ut lixiuium per cinerem fluens lauat, cinis tamen non lauatur a sordibus. Vnde Augustinus, *De decem chordis*,concordandi cum aduersario tuo. Dum es cum eo in via, ne cum discordia venias cum eo ante iudicem. Sermo Dei est aduersarius tuus. Si facis quod dicit concordas cum eo. Si non facis, rixaris cum eo, Matt. [5:25]: *Consentiens adversario tuo ne forte tradat te judici, et judex tradat [te] ministro* carceris.

¶ Qualis autem debet esse sermo doctoris, docet Hiernonimus, secundum 35 *Sermo*, doctoris scripturarum lectione conditus sit. Nolo te declamatorem esse, nec garrulum. Nec celeritate loquendi apud imperitum uulgus admirationem tui facere. Seneca, *Epistula* 28, Plurimum proficit sermo minutatim irrumpens. Nec multis sermonibus opus est sed efficacibus. Et Gregorius in *Homilia*, de passionibus Domini, cibus mentis est sermo Dei. Quasi cibus receptus a stomacho languente rejicitur, quando sermo Dei in ventre Dei[[1]](#endnote-1) non retinetur. Sed quisque alimenta non retinet, perfecto eius desperatur.

¶ De reuerenti recepcione sermonis Dei dicit Augustinus, et ponitur Causa prima, [quest. 1], c. [94], *Interrogo*, vos querenti quid precellat verbum Dei, depereat quia non minus reus est qui verbum Dei negligenter audit, quam qui corpus Christi negligenter[[2]](#endnote-2) in terra cadere permittit.

1. Dei ] *add*.in ventre Dei F.128. [↑](#endnote-ref-1)
2. negligenter ] *add*. audit quam qui corpus Christi negligenter F.128. [↑](#endnote-ref-2)